સમય જતાં સંચાલનના ક્ષેત્રના નિષ્ણાતો અને માનવસંસાધન વિકાસના તજજ્ઞાોને તેમના અનુભવને અને નિરીક્ષણને આધારે, ૩૬૦ ડિગ્રી મૂલ્યાંકનની પદ્ધતિ સર્વાંગ સંપૂર્ણ ન જણાઈ, તેમને તેમાં ઘણી ત્રુટિઓ દેખાઈ, ૩૬૦ ડિગ્રી મૂલ્યાંકન કર્યા બાદ અને તેને તેના કાર્યનું ફીડબેક આપ્યા બાદ પણ કર્મચારીને માર્ગદર્શન અને પરામર્શનની તાતી જરૂર હોય છે- પ્રારંભના ૩૬૦ ડિગ્રી મૂલ્યાંકન દરમિયાન કર્મચારીને સંપન્ન કરવા આપેલાં લક્ષ્યો સુપેરે સંપન્ન થાય એટલા માટે, ફીડબેક આપ્યા પછી પણ, અગાઉની જેમ જ, બીજા એક ૩૬૦ ડિગ્રી મૂલ્યાંકનના પુનરાવર્તનની જરૂર ઊભી થઈ.